Vergewing, geteken in die afwassing in die water, waarby meteens duidelik is dat bekering en vergewing saamgaan, sodat in die doop vergewing verkondig word vir die wat hulle bekeer en hulle verplig tot voortdurende bekering.
Johannes doop in opdrag van God, en God gee aan ons 'n versekering in die doop - en daarom is dit 'n heilige sakrament wat vooruitgesien het op dit waarop die Christelike doop terugsien.
Dit sien op die dood en die opstanding van Jesus self in Wie ons gesterf het vir ons sondes en opgestaan het tot 'n nuwe lewe.
Ons doop is dus 'n doop in die dood van van die Here Jesus Christus tot vergewing van sondes en tot bekering.
Dit is waarom Johannes nadat hy Jesus gedoop het, preek dat Jesus die Lam van God is wat die sonde van die wêreld wegneem.
Hy word dus hier met die Heilige Gees gesalf om sy Messiaanse werk te kan doen: van toe af is Hy Christus of Messias - Gesalfde.
Die toekoms het toe vir ons 'n werklikheid geword, want met ons doop is ons juis verseker dat ons deel is van die koninkryk van God.
Maar toe hy baie van die Fariseërs en Sadduseërs na sy doop sien kom, sê hy vir hulle: Addergeslag, wie het julle aangewys om te vlug vir die toorn wat aan kom is? Dra dan vrugte wat by die bekering pas. (Matteus 3:7-8 AFR53)
So erg moet dit wees dat jy soos 'n vrugteboom moet wees wat baie vrugte dra - dis die beeld wat ons hier het.